কেন্দ্রীয় চৰকাৰে উচচ ক্ষমতাসম্পন্ন সমিতিক প্রতিবেদন দাখিলৰ বাবে অহা ১৫ ফেব্রুৱাৰী সময় বান্ধি দিছিল৷ সমিতিয়ে অহা ১১-১২ ফেব্রুৱাৰীত কেন্দ্রীয় চৰকাৰক প্রতিবেদন দাখিল কৰিব৷ অসমীয়া মানুহৰ সাংস্কৃতিক, সামাজিক, ভাষিক পৰিচয় ৰক্ষা, সংৰক্ষণ আৰু বিকাশৰ বাবে যথোচিত সাংবিধানিক, আইনগত আৰু প্রশাসনীয় ৰক্ষাকৱচ দিয়াৰ চর্ত অসম চুক্তিৰ ছয় নং দফাত উল্লেখ আছিল৷ কেন্দ্রীয় চৰকাৰে অসম চুক্তিৰ দফা অনুসৰি স্থানীয় নিকায়, বিধানসভা, সংসদীয় সমষ্টিৰ আসন সংৰক্ষণ, কেন্দ্রীয়-অর্ধ-কেন্দ্রীয়,় ব্যক্তিগত খণ্ডৰ প্রতিষ্ঠানত চাকৰিৰ সংৰক্ষণ কৰাৰ লগতে ভাষিক সাংস্কৃতিক সুৰক্ষাৰ বাবে প্রতিবেদন প্রস্তুত কৰিবলৈ নির্দেশনা দিছিল৷